J. R. R. Tolkien

Hiel John Ronald Reuel Tolkien (1892 yanul 3 - 1973 setul 2) äbinom pükavan, lautan ä profäsoran Linglänik, sevädik as lautan lebukas: The Hobbit e The Lord of the Rings (= Söl Linas). Äbinom profäsoran Vöna-Linglänapüka in niver di Oxford de 1925 jü 1945 e poso profäsoran Püka e Literata Linglänikas de 1945 jü 1959. Äbinom romakatulan fiedik. Äbinom flen gudik hiela C. S. Lewis; bofikans ädutoms lü bespikagrup literatik no calöfik: el Inklings. Päcälom Büdan Roda Lamporäna Britänik (C.E.B.) fa jireg: Elizabeth II tü 1972 mäzul 28.

Näi lebuks: Hobbit e Söl Linas, son ela Tolkien: Christopher Tolkien äpübom vobotis votik stabü penets fata okik. Vobots ats (kels keninükons eli Silmarillion famik) e votiks fomons kobo yumed gretik konotas, jenotemas e pükas pedatikölas, ed i yegedas literatik dö vol pefomälöl labü nem: Arda, e patiko Zänoda-Tal (in Linglänapük: Middle-earth (pedefomöl de fom pelinglänüköl vöda Vöna-Norgänapükik: Miðgarðr : län fa mens pabelodöl ma miteodem germik), kel kanoy dientifükön as „paset votik“ vola obsik. El Tolkien ägebom vödi: legendarium (= konädem) tefü lautots valik at.

El Tolkien binom veütik noe as lautan, abi as pükajafan: pato el Quenya ed el Sindarin, kels pledons rouli in Zänoda-Tal, dütons lü püks lekanik bäldikün e pesevikün.

To lautans votik ipübons literatotis magälik bü el Tolkien,Camp, L. Sprague de. 1976. Literary Swordsmen and Sorcerers: The Makers of Heroic Fantasy. Arkham House. ISBN 0-87054-076-9. (Lautan mäniotom hielis William Morris, George MacDonald, Robert E. Howard and E. R. Eddison.) benosek legretik e flun lunüpik vobotas omik äkodons cedi pöpedik, das äbinom fatan literata magälik nulädikMitchell, Christopher. J. R. R. Tolkien: Father of Modern Fantasy Literature. (Google Video). Sökod: "Let There Be Light" (Binosöd lit). University of California Television. Pekonsulton tü 2006 yulul 20. - u kuratikumo: fatan „magälaliterata löpik“Clute, John, e John Grant (red.). 1999. The Encyclopedia of Fantasy. St. Martin's Press. ISBN 0-312-19869-8. Hiel L. Sprague de Camp e votikans cedons omi „fatani magälaliterata nulädik“ kobü hiel Robert E. Howard (jafam ela Conan: Barbaran).Westfahl, Gary (red.). 2005. The Greenwood Encyclopedia of Science Fiction and Fantasy: Themes, Works, and Wonders. Greenwood Press. ISBN 0-313-32950-8. Camp, L. Sprague de. 1976. The Miscast Barbarian: Robert E. Howard' in lebuk löpo pemäniotöl: Literary Swordsmen and Sorcerers: The Makers of Heroic Fantasy. Alo el Tolkien nendoto eflunom levemo lautotis posik e magälaliterati in valem.

 Literat 

Klad:Lautans Linglänik
Klad:Yegeds vipabik
Klad:Datuvans mekavapükas
Klad:Moteds ün 1892
Klad:Deadams ün 1973